ÞETTA ER STAÐURINN! Þessi íbúð var fullkomin fyrir fjölskylduna okkar. Ef við ættum heima í San Francisco þá myndum við vilja eiga heima í Dobouce þríhyrningnum.
Hverfið er æðislegt, það eru verslanir og veitingastaðir stutt frá og flestir á mjög frambærilegu verði (sem er sjaldgæft í San Francisco) það er einhver æðislegur hverfisbragur yfir öllu sem við elskuðum. Rétt fyrir utan húsið er the wiggle hjólaleiðir sem hentaði okkur mjög vel þar sem við leigðum hjól í nokkra daga og komumst alltaf strax af stað. Það er líka ákveðið líf og fjör alltaf við götuna vegna þessa sem var skemmtilegt.
Almenningssamgöngur eru bara rétt hjá og vorum við aldrei lengur en 15 mín niður í bæ með lestinni sem stoppar hjá Dobouce garði. Þar er líka góður róló fyrir börn sem okkur fannst skemmtilegur. Rólegheit á leikvangi við hliðina á lestarstöð var svo einmitt þessar San Francisco andstæður sem við vorum að leita að.
Húsið var frábært í alla staði. Það var allt sem við þurftum og myndum hugsanlega þurfa á að halda. Mjög hreint og vel skipulagt. Jolie hafði skrifað mjög góðar leiðbeiningar fyrir allt og meðmæli með stöðum í nágrenninu t.d.
Jolie var frábær, hún svaraði alltaf strax og kom með æðislegar ráðleggingar varðandi hvað sem er nánast.
Við gætum ekki verið ánægðari með upplifunina af því að gista í hjá Jolie.Ef húsið er laust, ertu heppin/n og skaltu ekki hika við að bóka það sem fyrst. Ferðin okkar hefði aldrei heppnast eins vel neins staðar annarsstaðar en hjá Jolie.